ANAN ออกหุ้นกู้ 3 พันลบ. อายุ 3 ปี ดอกเบี้ยคงที่ 3.95%
ANAN ออกหุ้นกู้ 3 พันลบ. อายุ 3 ปี ดอกเบี้ยคงที่ 3.95% เสนอขายรายใหญ่วันที่ 31 มี.ค. และ 3-4 เม.ย.60 หวังชำระคืนหุ้นกู้เดิม 
21 มี.ค. 2560

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่า 3,000 ล้านบาท อายุ 3 ปี ครบกำหนดไถ่ถอนปีพ.ศ.2563  อัตราดอกเบี้ยคงที่ร้อยละ 3.95 ต่อปี ชำระดอกเบี้ยทุกๆ 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่  เปิดให้จองซื้อระหว่างวันที่ 31 มี.ค. และ 3-4 เม.ย. 60
ทั้งนี้ ผู้จัดการการจัดจำหน่ายหุ้นกู้ครั้งนี้ได้แก่ ธนาคารกรุงไทย ธนาคาร ซีไอเอ็มบีไทย บล.ภัทร และ บล.เอเซีย พลัส
โดยอันดับความน่าเชื่อถือของผู้ออกหุ้นกู้ “BBB’ แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 3 ก.พ.60
ทั้งนี้ บริษัทมีวัตถุประสงค์จะนำเงินที่ได้จากการออกและเสนอขายหุ้นกู้ครั้งนี้ไปใช้คืนหุ้นกู้ที่จะครบกำหนดชำระ